CELEX: 22022D1059
Language: sk
Date: 2022-02-04 00:00:00
Title: Rozhodnutie Spoločného výboru EHP č. 11/2022 zo 4. februára 2022, ktorým sa mení príloha IX (Finančné služby) k Dohode o EHP [2022/1059]

30.6.2022   
               
               
                  SK
               
               
                  Úradný vestník Európskej únie
               
               
                  L 175/22
               
            
         ROZHODNUTIE SPOLOČNÉHO VÝBORU EHP č. 11/2022
         zo 4. februára 2022,
         ktorým sa mení príloha IX (Finančné služby) k Dohode o EHP [2022/1059]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2021/1964 z 11. novembra 2021, ktorým sa stanovujú technické informácie na výpočet technických rezerv a základných vlastných zdrojov na predkladanie informácií s referenčnými dátumami od 30. septembra 2021 do 30. decembra 2021 v súlade so smernicou Európskeho parlamentu a Rady 2009/138/ES o začatí a vykonávaní poistenia a zaistenia (1), sa má začleniť do Dohody o EHP.
                  
               
                     (2)
                  
                  
                     Príloha IX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe IX k Dohode o EHP sa za bod 1zq [vykonávacie nariadenie Komisie (EÚ) 2021/1354] vkladá tento bod:
            
                        „1zr.
                     
                     
                        
                           32021 R 1964: vykonávacie nariadenie Komisie (EÚ) 2021/1964 z 11. novembra 2021, ktorým sa stanovujú technické informácie na výpočet technických rezerv a základných vlastných zdrojov na predkladanie informácií s referenčnými dátumami od 30. septembra 2021 do 30. decembra 2021 v súlade so smernicou Európskeho parlamentu a Rady 2009/138/ES o začatí a vykonávaní poistenia a zaistenia (Ú. v. EÚ L 400, 12.11.2021, s. 52).“
                     
                  
         
            Článok 2
            Znenie vykonávacieho nariadenia (EÚ) 2021/1964 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 5. februára 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 4. februára 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 400, 12.11.2021, s. 52.
         
            (*1)  Ústavné požiadavky neboli oznámené.